# אורגן חשמלי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורגן חשמלי הוא כלי נגינה ממשפחת כלי המקלדת שאמור לחקות את צלילי האורגן (עוגב) האקוסטי באמצעות התקנים חשמליים. בימינו מקובל בישראל לקרוא "אורגן חשמלי" או "אורגן" לכלי מקלדת אלקטרוניים כגון סינתיסייזרים בעלי מקלדת (קלידים) אך זוהי טעות. מקלדות אלקטרוניות קטנות יותר (עם פחות מחמש אוקטבות, ולפעמים עם קלידים קטנים יותר) נקראות בישראל "אורגנית".

במהלך המאה העשרים נבנו אורגנים חשמליים שונים, בתחילה בטכנולוגייה של שפופרות, בדומה לשפופרות הרדיו משנות ה 30 וה 40. אורגנים אלה, כמו למשל אלה שיוצרו על ידי חברת Baldwin, היו מסורבלים, גדולים וכבדים מאוד. צלילם היה רחוק מאוד מצליל העוגבים האקוסטיים. מאוחר יותר (שנות ה-50 וה-60) כאשר הוחלפו השפופרות בטרנזיסטורים, פחתו הסרבול, הגודל והכובד ואיכות הצליל השתפרה. האורגן החשמלי הנודע מכולם הוא אורגן האמונד. האורגנים של חברה זו שמשו לנגינת מוזיקה קלאסית, ג'אז, גוספל וכן במוזיקת הרוק (למשל להקת "הדלתות", The doors).

כמו בעוגבים האקוסטיים, גם באורגן החשמלי יש מקלדת או כמה, וכן מערכת דוושות. קיימים אורגנים חשמליים אשר להם יש אוקטבה אחת בדוושות, אלה נפוצים יותר וזולים יותר, והדוושות שלהם משמשות בעיקר לקווי באס פשוטים, התומכים באקורדים, בעיקר למוזיקה קלה. באורגנים חשמליים עם שתי אוקטבות וחצי בדוושות (ושתי מקלדות ומעלה) אפשר לנגן את הרפרטואר הקלסי של העוגב. אורגנים אלה הנם יקרים יותר, וכיום הנם כוללים מאגרי צלילים של עוגבים אמיתיים אשר הנם דגומים דיגיטלית. בעזרת מאגרי צלילים טובים והגברה איכותית, ניתן כיום ליצור חיקויים אלקטרוניים טובים למדי של עוגב אקוסטי, בעלויות נמוכות בהרבה. טכנולוגיית ה-MIDI מאפשרת הוזלה נוספת, וזאת בעזרת שימוש במערכת דוושות עם ממשק וחיבורי MIDI (נקראת Midi pedalboard), וכלי מקלדת אלקטרוניים זולים יחסית שגם להם יש חיבורי Midi. אלו ניתנים לחיבור ביניהם ו/או למחשב, אשר בו מותקנת תוכנה ובה צלילי עוגבים אמיתיים דגומים. אורגן חשמלי שכזה המשלב יחידות נפרדות יחד הנו אפילו זול יותר. ניתן גם באמצעות Midi לחבר מקלדות זולות, כמו מקלדת שליטה, אשר הנה חסרת מאגרי צלילים משלה, אל מודול הכולל מאגרי צלילים דגומים של עוגבים אמיתיים.

אורגן חשמלי של דגם:PSR-550

כלי נגינה מרכזיים במוזיקה המערבית
כלי נשיפה ממתכת: חצוצרה, קרן יער, טרומבון, בריטון, טובה
כלי נשיפה מעץ: פיקולו, חליל, אבוב, קלרנית, בסון
כלי פריטה: נבל, גיטרה, עוד
כלי קשת: כינור, ויולה, צ'לו, קונטרבס
כלי הקשה: תופים, מצלתיים, קסילופון, טימפני
כלי מקלדת: פסנתר, עוגב, אורגן חשמלי, מקלדת אלקטרונית

ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%92%D7%9F_%D7%97%D7%A9%D7%9E%D7%9C%D7%99.html

קטגוריות: קצרמר מוזיקה | כלי מקלדת | כלי נגינה אלקטרוניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- 日本語
- Nederlands
- Svenska